6.

PAIGALDAMISE ERINÕUDED 6.1. Kaugtulelaternad 6.1.1. Arv: üks või kaks. Kolmerattalistel mopeedidel kogulaiusega üle 1 300mm peab olema siiski kaks kaugtulelaternat. 6.1.2. Paigutusjoonis: erinõuded puuduvad. 6.1.3. Asukoht 6.1.3.1. Laius: — sõltumatu kaugtulelatern võib olla paigaldatud teise esilaterna kohale, alla või kõrvale: kui kõnealused laternad asuvad üksteise kohal, siis peab kaugtulelaterna nullkese paiknema sõiduki keskpikitasapinnal; kui kõnealused laternad asuvad üksteise kõrval, siis peavad nende nullkeskmed paiknema sümmeetriliselt sõiduki keskpikitasapinna suhtes, — teise esilaternaga vastastikku ühendatud kaugtulelatern peab olema paigaldatud nii, et selle nullkese paikneb sõiduki keskpikitasapinnal; kui sõiduk on varustatud ka kaugtulelaterna kõrval asuva sõltumatu lähitulelaternaga, siis peavad nende nullkeskmed paiknema sümmeetriliselt sõiduki keskpikitasapinna suhtes, — kaks kaugtulelaternat, millest üks või mõlemad on vastastikku ühendatud teise esilaternaga, peavad olema paigaldatud nii, et nende nullkeskmed paikneksid sümmeetriliselt sõiduki keskpikitasapinna suhtes. 6.1.3.2. Pikkus: sõiduki ees. See nõue loetakse täidetuks, kui kiiratav valgus ei tekita sõidukijuhile sõiduki tahavaatepeeglite ja/või muude valgust peegeldavate pindade kaudu otse ega kaudselt ebamugavusi. 6.1.3.3. Ühe sõltumatu kaugtulelaterna puhul ei tohi kaugus valgusava serva ja lähitulelaterna valgusava serva vahel ühegi laternapaari kohta olla üle 200 mm. 6.1.4. Geomeetriline nähtavus Valgusava nähtavus, kaasa arvatud valgusava need alad, mis asjakohases vaatlussuunas on valgustamata, peab olema tagatud koonilises ruumis, mille määratlevad valgusava perimeetrilt lähtuvad ning esilaterna nullteljega vähemalt 5kraadise nurga moodustavad sirged. Geomeetrilise nähtavuse nurkade algpunktiks loetakse valgusava projektsiooni piirjoon püsttasapinnal, mis puutub kokku kaugtulelaterna klaaside eesmise osaga. 6.1.5. Reguleeritus: ettepoole. Võib olla liikuv olenevalt pöördenurgast. 6.1.6. Võib olla grupeeritud lähitulelaterna ja muude eesmiste ääretulelaternatega. 6.1.7. Ei tohi olla kombineeritud ühegi muu laternaga. 6.1.8. Võib olla vastastikku ühendatud: 6.1.8.1. lähitulelaternaga; 6.1.8.2. eesmise ääretulelaternaga. 6.1.9. Elektriühendused Kaugtulelaternad peavad sisse lülituma samaaegselt. Lähitule ümberlülitamisel kaugtuleks peavad kõik kaugtulelaternad sisse lülituma. Kaugtule ümberlülitamisel lähituleks peavad kõik kaugtulelaternad samaaegselt välja lülituma. Lähitulelaternad ja kaugtulelaternad võivad olla korraga sisse lülitatud. 6.1.10. Sisselülitatuse märgulamp: ei ole kohustuslik. Sinine mittevilkuv tuli. 6.2. Lähitulelaternad 6.2.1. Arv: üks või kaks. Kolmerattalistel mopeedidel kogulaiusega üle 1 300 mm peab siiski olema kaks kaugtulelaternat. 6.2.2. Paigutusjoonis: erinõuded puuduvad. 6.2.3. Asend 6.2.3.1. Laius: — sõltumatu lähitulelatern võib olla paigaldatud teise esilaterna kohale, alla või kõrvale: kui kõnealused laternad asuvad üksteise kohal, siis peab lähitulelaterna nullkese paiknema sõiduki keskpikitasapinnal; kui kõnealused laternad asuvad üksteise kõrval, siis peavad nende nullkeskmed paiknema sümmeetriliselt sõiduki keskpikitasapinna suhtes, — teise esilaternaga vastastikku ühendatud lähitulelatern peab olema paigaldatud nii, et selle nullkese paikneb sõiduki keskpikitasapinnal. Kui sõiduk on varustatud ka sõltumatu kaugtulelaternaga, mis asub lähitulelaterna kõrval, peavad nende nullkeskmed paiknema sümmeetriliselt sõiduki keskpikitasapinna suhtes, — kaks lähitulelaternat, millest üks või mõlemad on vastastikku ühendatud teise esilaternaga, peavad olema paigaldatud nii, et nende nullkeskmed paikneksid sümmeetriliselt sõiduki keskpikitasapinna suhtes. Kahe kaugtulelaternaga sõiduki puhul: — ei tohi sõiduki keskpikitasapinnast kaugeimad valgusava servad olla sõiduki äärepoolseimast osast kaugemal kui 400 mm, — valgusavade siseservade vaheline kaugus peab olema vähemalt 500 mm. Kaugust võib vähendada 400 millimeetrini, kui sõiduki kogulaius on alla 1 300 mm. 6.2.3.2. Kõrgus: minimaalne 500 mm ja maksimaalne 1 200 mm maapinnast. 6.2.3.3. Pikkus: sõiduki ees loetakse nõue täidetuks, kui kiiratav valgus ei tekita sõidukijuhile otse ega kaudselt sõiduki tahavaatepeeglite ja/või muude valgust peegeldavate pindade kaudu ebamugavusi. 6.2.4. Geomeetriline nähtavus Määratletakse nurkade α ja β abil I lisa punkti A.10 kohaselt: α = 15° ülespoole 10° allapoole; β = 45° vasakule ja paremale, kui on ainult üks lähitulelatern; 45° väljapoole ja 10° sissepoole, kui on kaks lähitulelaternat. 6.2.5. Reguleeritus ettepoole Võib olla liikuv olenevalt pöördenurgast. 6.2.6. Võib olla grupeeritud kaugtulelaterna ja eesmise ääretulelaternaga. 6.2.7. Ei tohi olla kombineeritud ühegi muu laternaga. 6.2.8. Võib olla vastastikku ühendatud kaugtulelaterna ja eesmise ääretulelaternaga. 6.2.9. Elektriühendused Lähitulele ümberlülitamisel peab lülitusseade välja lülitama samaaegselt kõik kaugtulelaternad, kusjuures lähituled ja kaugtuled võivad olla korraga sisse lülitatud. 6.2.10. Sisselülitatuse märgulamp: ei ole kohustuslik. Roheline mittevilkuv signaallamp. 6.2.11. Muud nõuded: puuduvad. 6.3. Suunatulelaternad 6.3.1. Arv: kaks kummalgi küljel. 6.3.2. Paigutusjoonis: kaks eesmist ja kaks tagumist suunatulelaternat. 6.3.3. Asend 6.3.3.1. Laius: — sõiduki keskpikitasapinnast kaugeimad valgusava servad ei tohi olla sõiduki äärepoolseimast osast kaugemal kui 400 mm, — valgusavade siseservade vaheline kaugus peab olema vähemalt 500 mm, — minimaalne kaugus lähimate suunatulelaternate ja lähitulelaternate valgusavade vahel peab olema: — — 75 mm, kui suunatulelaterna minimaalne valgustugevus on 90 cd, — 40 mm, kui suunatulelaterna minimaalne valgustugevus on 175 cd, — 20 mm, kui suunatulelaterna minimaalne valgustugevus on 250 cd, — ≤ 20 mm, kui suunatulelaterna minimaalne valgustugevus on 400 cd. 6.3.3.2. Kõrgus: minimaalne 350 mm, maksimaalne 1 500 mm maapinnast. 6.3.4. Geomeetriline nähtavus Horisontaalnurgad: vaata 2. liide. Vertikaalnurgad: 15° horisontaaltasapinnast ülevalpool. Vertikaalnurka horisontaaltasapinnast allpool võib vähendada 5 kraadini laternate puhul, mille kõrgus on alla 750 mm maapinnast. 6.3.5. Reguleeritus Suunatulelaternad võivad liikuda olenevalt pöördenurgast. 6.3.6. Võivad olla grupeeritud ühe või mitme laternaga. 6.3.7. Ei tohi olla kombineeritud ühegi muu laternaga. 6.3.8. Ei tohi olla vastastikku ühendatud muude laternatega. 6.3.9. Elektriühendused Suunatulelaternad peavad sisse lülituma muudest laternatest sõltumatult. Kõik sõiduki ühel küljel asuvad suunatulelaternad peavad sisse ja välja lülituma ühe lülitusseadise abil. 6.3.10. Töökorras oleku märgulamp: ei ole kohustuslik . See võib olla optiline või helisignaal või mõlemad. Kui see on optiline, siis peab see olema rohelise värvusega ning vilkuv. See peab olema nähtav kõigis tavalistes kasutustingimustes. Suunatulelaternate iga talitlushäire puhul peab see välja lülituma või jääma sisselülitatuks, kuid mitte vilkuma, või peab selle vilkumissagedus märgatavalt muutuma. Kui see on ainult helisignaal, siis peab see olema hästi kuuldav, ning selle toimimistingimused peavad olema samad nagu optilise märgutulelambi puhul. 6.3.11. Muud nõuded Allpool loetletud karakteristikute mõõtmisel ei tohi vooluallikas elektriga varustada muid kui mootori ja valgustusseadmete töötamiseks vajalikke vooluahelaid. 6.3.11.1. Märgutuli peab süttima kuni ühe sekundi jooksul ning esimest korda kustuma kuni pooleteise sekundi jooksul pärast valgussignaalseadme kontrollseadise aktiveerimist. 6.3.11.2. Kõigi sõidukite puhul, mille suunatulelaternad töötavad alalisvoolul: 6.3.11.2.1. peab tulede vilkumissagedus olema 90 ± 30 korda minutis; 6.3.11.2.2. peavad sõiduki ühel küljel asetsevad suunatulelaternad vilkuma sama sagedusega ja samas faasis. 6.3.11.3. Kui sõiduk on varustatud suunatulelaternatega, mis töötavad vahelduvvoolul, ning mootori pöörlemiskiirus on vahemikus 50 kuni 100 % sõiduki maksimaalkiirusele vastavast kiirusest: 6.3.11.3.1. peab tulede vilkumissagedus olema 90 ± 30 korda minutis; 6.3.11.3.2. võivad sõiduki ühel küljel asetsevad suunatuled vilkuda kas samaaegselt või vaheldumisi. Esilaternad ei tohi olla nähtavad sõiduki tagant ning tagalaternad ei tohi olla nähtavad sõiduki eest 1. liites määratletud vööndite ulatuses. 6.3.11.4. Kui sõidukile paigaldatud suunatulelaternad töötavad vahelduvvoolul ning mootori pöörlemiskiirus jääb valmistaja määratud tühikäigu pöörlemiskiiruse ja 50 % sõiduki maksimaalkiirusele vastava kiiruse vahemikku: 6.3.11.4.1. peab vilkumissagedus olema vahemikus 90 + 30 ja 90 - 45 korda minutis; 6.3.11.4.2. võivad sõiduki ühel küljel asetsevad suunatuled vilkuda kas samaaegselt või vaheldumisi. Esituled ei tohi olla nähtavad sõiduki tagant ning tagatuled ei tohi olla nähtavad sõiduki eest 1. liites määratletud vööndite ulatuses. 6.3.11.5. Ühe suunatulelaterna rikke puhul, v.a lühis, peavad teised edasi vilkuma või põlema jääma, kuid sellisel juhul võib vilkumissagedus ettenähtust erineda. 6.4. Piduritulelaternad 6.4.1. Arv: üks või kaks. Kolmerattalistel mopeedidel kogulaiusega üle 1 300 mm peab siiski olema kaks piduritulelaternat. 6.4.2. Paigutusjoonis: erinõuded puuduvad. 6.4.3. Asend 6.4.3.1. Laius: kui piduritulelaternaid on ainult üks, peab selle nullkese asuma sõiduki keskpikitasapinnal; kui piduritulelaternaid on kaks, peavad need asetsema sümmeetriliselt sõiduki keskpikitasapinna suhtes. Kahe tagarattaga sõidukite puhul: peab kahe laterna vaheline kaugus olema vähemalt 600 mm. Kaugust võib vähendada 400 millimeetrini, kui sõiduki kogulaius on alla 1 300 mm. 6.4.3.2. Kõrgus: minimaalne 250 mm, maksimaalne 1 500 mm maapinnast. 6.4.3.3. Pikkus: sõiduki taga. 6.4.4. Geomeetriline nähtavus Horisontaalnurk: 45° vasakule ja paremale. Vertikaalnurk: horisontaaltasapinnast 15° ülespoole ja allapoole. Vertikaalnurka horisontaaltasapinnast allpool võib vähendada 5 kraadini laterna puhul, mille kõrgus on alla 750 mm maapinnast. 6.4.5. Reguleeritus: sõiduki taha. 6.4.6. Võib olla grupeeritud ühe või mitme muu tagalaternaga. 6.4.7. Ei tohi olla kombineeritud ühegi muu laternaga. 6.4.8. Võib olla vastastikku ühendatud tagumise ääretulelaternaga. 6.4.9 Elektriühendus: peavad süttima vähemalt ühe sõidupiduri sisselülitamisel. 6.4.10. Sisselülitatuse märgulamp: keelatud. 6.5. Eesmised ääretulelaternad 6.5.1. Arv: üks või kaks. Kolmerattalistel mopeedidel kogulaiusega üle 1 300 mm peab siiski olema kaks eesmist ääretulelaternat. 6.5.2. Paigutusjoonis: erinõuded puuduvad. 6.5.3. Asend 6.5.3.1. Laius: — üks sõltumatu eesmine ääretulelatern võib olla paigaldatud teise esilaterna kohale, alla või kõrvale: kui kõnealused laternad asuvad üksteise kohal, siis peab eesmise ääretulelaterna nullkese paiknema sõiduki keskpikitasapinnal; kui kõnealused laternad asuvad üksteise kõrval, siis peavad nende nullkeskmed paiknema sümmeetriliselt sõiduki keskpikitasapinna suhtes, — teise esilaternaga vastastikku ühendatud eesmine ääretulelatern peab olema paigaldatud nii, et selle nullkese paikneb sõiduki keskpikitasapinnal, — kaks eesmist ääretulelaternat, millest üks või mõlemad on vastastikku ühendatud teise esilaternaga, peavad olema paigaldatud nii, et nende nullkeskmed oleksid sümmeetrilised sõiduki keskpikitasapinna suhtes. Kahe eesmise ääretulelaternaga sõiduki puhul: — sõiduki keskpikitasapinnast kaugeimad valgusava servad ei tohi olla sõiduki äärepoolseimast osast kaugemal kui 400 mm, ▼M1 — valgusavade siseservade vaheline kaugus peab olema vähemalt 500 mm. Seda kaugust võib vähendada 400 millimeetrini, kui sõiduki kogulaius on alla 1 300 mm. ▼B 6.5.3.2. Kõrgus: minimaalne 350 mm, maksimaalne 1 200 mm maapinnast. 6.5.3.3. Pikkus: sõiduki ees. 6.5.4. Geomeetriline nähtavus Horisontaalnurk: 80° vasakule ja paremale, kui ääretulelaternaid on üks; 80° väljapoole ja 45° sissepoole, kui ääretulelaternaid on kaks. Vertikaalnurk: horisontaaltasapinnast 15° ülespoole ja allapoole. Vertikaalnurka horisontaaltasapinnast allpool võib vähendada 5 kraadini laterna puhul, mille kõrgus on alla 750 mm maapinnast. 6.5.5. Reguleeritus: ettepoole. Võib olla liikuv olenevalt pöördenurgast. 6.5.6. Võib olla grupeeritud mis tahes muu esilaternaga. 6.5.7. Võib olla vastastikku ühendatud mis tahes muu esilaternaga. 6.5.8. Elektriühendused: erinõuded puuduvad. 6.5.9. Sisselülitatuse märgulamp: ei ole kohustuslik. Mittevilkuv roheline märgutuli. 6.5.10. Muud nõuded: puuduvad. 6.6. Tagumised ääretulelaternad 6.6.1. Arv: üks või kaks. Kolmerattalistel mopeedidel kogulaiusega üle 1 300 mm peab siiski olema kaks tagumist ääretulelaternat. 6.6.2. Paigutusjoonis: erinõuded puuduvad. 6.6.3. Asend 6.6.3.1. Laius: kui sõidukil on ainult üks ääretulelatern, peab nullkese asuma sõiduki keskpikitasapinnal; kui ääretulelaternaid on kaks, peavad need olema sümmeetrilised sõiduki keskpikitasapinna suhtes. Kahe tagarattaga sõidukite puhul: kahe laterna vaheline kaugus vähemalt 600 mm. Kaugust võib vähendada 400 millimeetrini, kui sõiduki kogulaius on alla 1 300 mm. 6.6.3.2. Kõrgus: minimaalne 250 mm, maksimaalne 1 500 mm maapinnast. 6.6.3.3. Pikkus: sõiduki taga. 6.6.4. Geomeetriline nähtavus Horisontaalnurk: 80° vasakule ja paremale, kui ääretulelaternaid on üks; 80° väljapoole ja 45° sissepoole, kui ääretulelaternaid on kaks. Vertikaalnurk: horisontaaltasapinnast 15° ülespoole ja allapoole. Vertikaalnurka horisontaaltasapinnast allpool võib vähendada 5 kraadini laterna puhul, mille kõrgus on alla 750 mm maapinnast. 6.6.5. Reguleeritus: tahapoole. 6.6.6. Võib olla grupeeritud mis tahes muu tagalaternaga. 6.6.7. Võib olla vastastikku ühendatud piduritulelaternaga või mittekolmnurkse tagumise helkuriga või mõlemaga. 6.6.8. Elektriühendused: erinõuded puuduvad. 6.6.9. Sisselülitatuse märgulamp: ei ole kohustuslik. Laterna funktsiooni võib vajaduse korral täita eesmise ääretulelaterna jaoks ettenähtud seade. 6.6.10. Muud nõuded: puuduvad. 6.7. Mittekolmnurksed tagumised helkurid 6.7.1. Arv: üks või kaks IA-klassi helkurit. ( 7 ) Kolmerattalistel mopeedidel kogulaiusega üle 1 000 mm peab olema siiski kaks mittekolmnurkset tagumist helkurit. 6.7.2. Paigutusjoonis: erinõuded puuduvad. 6.7.3. Asend 6.7.3.1. Laius: kui helkureid on ainult üks, peab nullkese asuma sõiduki keskpikitasapinnal; kui helkureid on kaks, peavad need asetsema sümmeetriliselt sõiduki keskpikitasapinna suhtes. Kahe tagumise helkuriga sõidukite puhul: — ei tohi sõiduki keskpikitasapinnast kaugeim valgusava punkt olla sõiduki äärepoolseimast osast kaugemal kui 400 mm, — helkurite valgusavade siseservade vaheline kaugus peab olema vähemalt 500 mm. Kaugust võib vähendada 400 millimeetrini, kui sõiduki kogulaius on alla 1 300 mm. 6.7.3.2. Kõrgus: minimaalne 250 mm, maksimaalne 900 mm maapinnast. 6.7.3.3. Pikkus: sõiduki taga. 6.7.4. Geomeetriline nähtavus Horisontaalnurgad: 30° vasakule ja paremale. Vertikaalnurk: horisontaaltasapinnast 15° ülespoole ja allapoole. Vertikaalnurka horisontaaltasapinnast allpool võib vähendada 5 kraadini laternate puhul, mille kõrgus maapinnast on alla 750 mm. 6.7.5. Reguleeritus: tahapoole. 6.7.6. Võib olla grupeeritud mis tahes muu laternaga. 6.7.7. Muud nõuded: helkuri valgusaval võib olla ühiseid osi mis tahes muu punase tagalaternaga. 6.8. Pedaalihelkurid Kolmerattalise mopeedi igale pedaalile peab olema paigaldatud kaks helkurit. Need peavad olema paigaldatud nii, et töötavad pinnad asuvad väljaspool pedaale ning on risti pedaali kandetasapinnaga, kusjuures nende optilised teljed on paralleelsed sõiduki keskpikitasapinnaga. 6.8.1. Arv: neli helkurit või grupeeritud helkurit. 6.8.2. Paigutusjoonis: erinõuded puuduvad. 6.8.3. Muud nõuded Helkuri valgusava peab olema raami pressitud. Helkurid peavad olema paigaldatud pedaali korpusesse nii, et need on selgesti nähtavad nii sõiduki eest kui tagant. Kujult pedaali korpusega kohandatud helkurite nulltelg peab asetsema pedaali telje suhtes täisnurga all. Pedaalihelkurid tuleb paigaldada ainult sõiduki nendele pedaalidele, mis võivad mootori asemel toimides vända või samalaadsete seadiste abil sõiduki käivitada. Neid ei tohi paigaldada sõiduki juhtseadistena või juhi või sõitja jalatugedena toimivatele pedaalidele. 6.9. Mittekolmnurksed külgmised helkurid 6.9.1. Arv kummalgi küljel: üks või kaks IA-klassi helkurit. (7) 6.9.2. Paigutusjoonis: erinõuded puuduvad. 6.9.3 Asend 6.9.3.1. Laius: erinõuded puuduvad. 6.9.3.2. Kõrgus: minimaalne 300 mm, maksimaalne 900 mm maapinnast. 6.9.3.3. Pikkus: peab olema selline, et tavalistes tingimustes ei saaks sõidukijuht või sõitja ega nende riietus seadet varjata. 6.9.4. Geomeetriline nähtavus Horisontaalnurgad: 30° ette- ja tahapoole. Vertikaalnurgad: horisontaaltasapinnast 15° ülespoole ja allapoole. Vertikaalnurka horisontaaltasapinnast allpool võib vähendada 5 kraadini helkuri puhul, mille kõrgus maapinnast on alla 750 mm. 6.9.5. Asend: helkurite nullteljed peavad asetsema risti sõiduki keskpikitasapinnaga ning olema suunatud väljapoole. Eesmised helkurid võivad olla pööratavad olenevalt pöördenurgast. 6.9.6. Võivad olla grupeeritud muude signaalseadmetega. 6.10. Numbritulelatern



6.10.1. Arv: üks. Latern võib koosneda mitmest optilisest elemendist, mis on mõeldud registreerimismärgi asukoha valgustamiseks. 6.10.2. Paigutusjoonis latern valgustab registreerimismärgi asukohta. 6.10.3. Asend 6.10.3.1. Laius 6.10.3.2. Kõrgus 6.10.3.3. Pikkus 6.10.4. Geomeetriline nähtavus 6.10.5. Asend 6.10.6. Võib olla grupeeritud ühe või mitme tagalaternaga. 6.10.7. Võib olla kombineeritud tagumise ääretulelaternaga. 6.10.8. Ei tohi olla vastastikku ühendatud ühegi muu laternaga. 6.10.9. Elektriühendused: erinõuded puuduvad. 6.10.10. Sisselülitatuse märgulamp: ei ole kohustuslik. Seadme toimimise peab tagama ääretulelaternale ettenähtud sisselülitatuse märgulamp. 6.10.11. Muud nõuded: puuduvad. ▼M1 6.11. Eesmised udutulelaternad 6.11.1. Sätted vastavad täpselt VI lisa punktide 6.7.1-6.7.11 sätetele. 6.12. Tagumised udutulelaternad 6.12.1. Sätted vastavad täpselt VI lisa punktide 6.8.1-6.8.11 sätetele. 6.13. Tagurdustulelaternad 6.13.1. Sätted vastavad täpselt VI lisa punktide 6.9.1-6.9.10 sätetele. 6.14. Ohutuled 6.14.1. Sätted vastavad täpselt VI lisa punktide 6.10.1-6.10.4 sätetele. ▼B